Живко Лазаров
Какво чакаме хора?

chitanka.info

Реших да пиша за любовта.

За необяснимото, човешко чудо.

Но в ъгъла ме притисна вина

и с въпроси-крошета ме засипа, до лудост.

Разпасано злото върлува на ринга.

Делникът стене, ударен под пояса.

Крещят юдаейци — „Ударихме бинго!“

Омазнени, гнусни, лъжейки хората.

Редуват се стреснати неравни противници.

В нечестния бой нокаутирани падат,

обикновени хора, просто наивници.

Вярвайки в Рая, живеещи в Ада!

Неприкрито доволстват бюрократи и блудници.

Висши сановници „мръсни“ длани потриват.

Разнасят подноси, драскачи-прислужници,

а поредни наивници падат и гинат.

В главната ложа седи съдията.

И небрежно, с досада си обръща ръката.

Ту с палец нагоре, ту с палец надолу.

И голиатски небрежно приветства тълпата.

А кога, Давид ще излезе на ринга?!

С прашка от съвест и отговорност бетонна,

да постигне победа и да креснеме „Стига!“

Какво чакаме, хора?! Да спасяваме „Троя“!!!!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.